Chima Williams

Chima Williams ni mtetezi na mwanasheria wa mazingira anayepigania haki ya mazingira, na aliifanya kampuni ya kimataifa ya Shell kulipa fidia kwa madhara iliyoisababishia jamii za Niger Delta. Pia ni mwanzilishi wa kikundi cha kwanza cha wanafunzi kijuhusichasho na haki za mazingira nchini Nigeria. Alitajwa kuwa mtetezi mahiri duniani.

 Taaluma 
Chima Williams akiwa mwanafunzi mwaka 1990 alijiunga na harakati za mazingira nchini Naijeria, ambapo alijitolea kwenye kampuni isiyo ya kiserikali ya Environmental Rights Action ilioanzishwa mwaka 1993 kutetea haki za mazingira Nigeria. Mwaka 1998 Chima alianzisha kikundi cha kwanza cha wanafunzi kinachotetea haki za mazingira, amekua akihudumu kama mwanasheria anayeendesha mashtaka kwa makampuni ya kimataifa juu ya uchafuzi wa mazingira. Oktoba 2020 aliteuliwa kama mkurugenzi mtendaji wa Environmental Rights Action/Friends Of Earth Nigeria(ERA/FoEN), kampuni isiyo ya kiserikali iliyoanzishwa tarehe 11 januari 1993inayotetea haki za mazingira nchini Nigeria. Environmental Rights Actions ni tawi la Friends of the Earth International(FoEI).

 Tuzo 
Chima Williams ni mmoja wa waliotunukiwa tuzo ya mazingira ya Goldman mwaka 2022. Ni mnaijeria wa tatu kutunukiwa tuzo hiyo. Tuzo iyo aliipata kutokana na kazi yake ya kuilinda dunia kwa kuiwajibisha kampuni ya kimataifa ya Royal Dutch Shell kwa umwagikaji wa mafuta kwenye delta ya Niger. Tuzo za Goldman hutolewa kuheshimu na kuthamini kazi za wanaharakati wa mazingira wadogo wanaofanya kazi ya kulinda dunia.
Jamii:Wiki4HumanRights 2025
Jamii:wanaharakati wa Nigeria